b'\n_START_ARTICLE_\nExplorer 3\n_START_SECTION_\nMisija\n_START_PARAGRAPH_\nSavo misija ir konstrukcija Explorer 3 buvo pana\xc5\xa1us \xc4\xaf Explorer 1. \xc5\xa0is kosminis palydovas buvo paleistas i\xc5\xa1 Cape Canevaral oro paj\xc4\x97g\xc5\xb3 baz\xc4\x97s Floridoje (dabar Kened\xc5\xbeio kosmini\xc5\xb3 skryd\xc5\xbei\xc5\xb3 centras) 1956 met\xc5\xb3 kovo 26 d. \xc5\xa0is \xc4\xafrenginys buvo paleistas Jupiter-C ne\xc5\xa1an\xc4\x8diosios raketos.\n_START_SECTION_\nKonstrukcija\n_START_PARAGRAPH_\nExplorer 3 buvo paleistas tarptautiniais geofiziniais metais (TGM). JAV armija paleido palydov\xc4\x85 ekscentri\xc5\xa1ka orbita, kurios perig\xc4\x97jus\xc2\xa0\xe2\x80\x93 186\xc2\xa0km, o apog\xc4\x97jus\xc2\xa0\xe2\x80\x93 2799\xc2\xa0km. Jo svoris buvo 14,1\xc2\xa0kg, kuri\xc5\xb3 8,4\xc2\xa0kg sudar\xc4\x97 instrumentai. Aparatas sukosi 750 apsisukim\xc5\xb3 per minut\xc4\x99 aplink savo a\xc5\xa1\xc4\xaf grei\xc4\x8diu. \xc5\xa0io erdv\xc4\x97laivio tikslai buvo t\xc4\x99sti Explorer 1 misij\xc4\x85. Erdv\xc4\x97laivyje buvo \xc4\xaftaisytas Geigerio-Miulerio skaitiklis ir mikrometeorit\xc5\xb3 detektorius._NEWLINE_Explorer 3 buvo stabilizuotas nuo sukimosi ir tur\xc4\x97jo juost\xc5\xb3 \xc4\xafra\xc5\xa1ymo \xc4\xafrengin\xc4\xaf, skirt\xc4\x85 kiekvienos orbitos radiacijos matavimo rezultat\xc5\xb3 registravimui. Duomenys buvo siun\xc4\x8diami 60 mW si\xc5\xb3stuvu, kuris dirbo 108,03 MHz da\xc5\xbeniu ir 10 mW si\xc5\xb3stuvu, kuris dirbo 108,00 MHz da\xc5\xbeniu. Palydovas buvo nuda\xc5\xbeytas baltais ir tamsiai \xc5\xbealiais dry\xc5\xbeiais, kad suteikt\xc5\xb3 pasyvi\xc4\x85 temperat\xc5\xabros kontrol\xc4\x99._NEWLINE_Elektros energij\xc4\x85 tiek\xc4\x97 Ni-Ca chemin\xc4\x97s baterijos, kurios sudar\xc4\x97 apie 40\xc2\xa0% svorio. Galingesniam si\xc5\xb3stuvui j\xc5\xb3 u\xc5\xbetekt\xc5\xb3 31 dienai, o silpnesniam\xc2\xa0\xe2\x80\x93 105 dienai. Netrukus po paleidimo buvo aptikta, kad palydovas vartaliojasi 7 sekund\xc5\xbei\xc5\xb3 periodu. 1958 met\xc5\xb3 gegu\xc5\xbe\xc4\x97s 27 d. palydovas nukrypo nuo orbitos. Tai buvo 93-ia diena nuo paleidimo.\n_START_SECTION_\nAtradimai\n_START_PARAGRAPH_\nExplorer palydov\xc5\xb3 atrastas Van Aleno radiacijos \xc5\xbeiedas buvo vienas did\xc5\xbeiausi\xc5\xb3 TGM atradim\xc5\xb3.'